open-index/open-wikipedia-markdown huggingface dataset:
Mega (verkkosivu)

**Mega** on tiedostontallennuspalvelu ja Megauploadin seuraaja. Verkkosivusto lanseerattiin 19. tammikuuta 2013, vuosi Megauploadin sulkemisen jälkeen. Aluksi verkkosivulle kaavailtiin internetosoitetta me.ga, mutta Gabonin valtio kielsi sen oman verkkotunnuksen käytön. Palvelun perustaja Kim Dotcom ilmoitti sen sijaan käyttävänsä kotimaansa Uuden-Seelannin verkkotunnusta mega.co.nz. 

## Historia
Yhdysvaltain oikeusministeriö takavarikoi ja sulki Kim Dotcomin ensimmäisen tiedostonjakopalvelun Megauploadin 19. tammikuuta 2012 ja myös nosti rikossyytteet omistajia vastaan. Mega julkistettiin vuoden kuluttua Dotcomin alkuperäisen sivuston sulkeutumisesta 19. tammikuuta 2013.

Kim Dotcom kertoi Twitterissä, että yli 100&nbsp;000 käyttäjää rekisteröityi sivustolle ensimmäisen tunnin aikana. Sen kerrotaan olevan nopein aloitus millekkään internetsivulle. Dotcom raportoi myös Twitterissä, että Megaan rekisteröityi tuhansia ihmisiä minuutissa. Dotcom ilmoitti myöhemmin, että Megaan oli liittynyt yli 1 miljoonaa rekisteröitynyttä käyttäjää, ja tiedostoja ladattiin 60 kappaletta yhdessä sekunnissa. Kolme päivää myöhemmin määrä oli 500 latausta sekunnissa. Megalla on tällä hetkellä yli 500 miljoonaa tiedostoa palvelimillaan, ja pois on otettu n. 0,001 % tiedostoista, koska ne olivat piraattitiedostoja.

Forbes-lehdessä julkaistiin vuonna 2013 kirjoitus, jossa spekuloitiin, että Megalla olisi ollut erityisen onnistunut viraalinen tai sosiaalisen median markkinointikampanja sen laukaisulle, sillä Kim Dotcomista oli tullut kuuluisa Megauploadin sulkemisen ja siihen liittyvän oikeusjutun vuoksi. ZDNetissä kirjoittaneen Jack Schofieldin mukaan FBI ja Yhdysvaltain oikeuslaitos olisivat auttaneet Megan markkinoinnissa, sillä Megan julkistamisesta tuli niiden ansiosta valtava maailmanlaajuinen mediatapahtuma.

Maaliskuussa 2014 Kim Dotcom ilmoitti suunnitelmista listata Mega Uuden-Seelannin pörssiin.

## Tiedostojen salaus
Mega poikkeaa Megauploadista siinä, että tallennetut tiedot ovat poikkeuksellisen hyvin salattuja. Edes Megan ylläpitäjät eivät tiedä, mitä käyttäjät lataavat. Ajatuksena on, ettei ylläpitäjiä voi syyttää piratismin avustamisesta. Mega käyttää 128-bittistä toistaiseksi murtamatonta AES-salausjärjestelmää, sillä yli 128-bittinen (kuten AES-192 ja AES-256) salaus ei tuottaisi teoreettista lisäturvallisuutta ennen kvanttitietokoneita. Latauksien eheys tarkistetaan CCM-muunnoksella. Salaus, salauksien purku ja avainten generointi tuotetaan tilapäisesti JavaScriptillä, sillä HTML5 WebCryptoa ei ole toteutettu kaikille merkittäville verkkoselaimille.

## Data
* Maksuttomat käyttäjät saivat ennen 50 Gt ilmaista tallennustilaa. Tämä kuitenkin väheni 20 Gigatavuun ja lisää väliaikaista tallennustilaa saa esimerkiksi lataamalla Megan tietokonesovelluksen.
* Yhteensä kaistanleveys on rajoitettu, 1-16 teratavuun kuukaudessa maksettuja tilejä varten. Ilmaisten tunnusten kaistanleveyttä ei ole julkistettu.

## Lähteet

## Aiheesta muualla
* Virallinen sivusto
Johannes Paavali II:n kansainvälinen lentoasema Krakova-Balice

**Johannes Paavali II:n kansainvälinen lentoasema Krakova-Balice** () on kansainvälinen lentoasema Balicen kylässä noin 11 kilometriä länteen Krakovan keskustasta Etelä-Puolassa. Lentoasemalla on yksi kiitotie. Lentoaseman ja Krakovan päärautatieaseman välillä liikennöi *Balice Ekspres* -junalinja. Matka kestää noin 20 minuuttia.

## Lähteet

## Aiheesta muualla
Oikeusasiamies

**Oikeusasiamies** (ruotsiksi ja englanniksi ombudsman) on hallituksen tai parlamentin nimittämä taho, jonka tehtävänä on valvoa yleistä etua tutkimalla epäilyt valtion viranomaisten väärinkäytöksistä ja huonosta hallinnosta. Useissa maissa oikeusasiamiehellä on myös merkittävä rooli ihmisoikeuksien valvomisessa. Suomessa oikeusasiamiehestä käytetään nimitystä eduskunnan oikeusasiamies.
Munkkiniemen kirkko

**Munkkiniemen kirkko** Helsingin Munkkiniemessä on valmistunut vuonna 1954. Ennen Munkkiniemen seurakunnan itsenäistymistä vuonna 1961 se toimi Huopalahden seurakunnan sivukirkkona. Kirkon on suunnitellut arkkitehti Pauli Salomaa. Kirkko on rakennettu betonista ja puhtaaksi muuratusta tiilestä. Kirkkosalin lattia on porrastettu, se alenee ja kapenee pääovelta alttarille päin. Alttarin yläpuolella on kattoikkuna, josta lankeava valo on keskeinen tekijä muutoin pelkistetyssä kirkkosalissa. Kirkon sisäänkäynti on erikoinen, kirkkosaliin astutaan votiivilaivan ali. Kirkkosalin epäsymmetrinen muoto, materiaalien käyttö ja valaistusratkaisu ovat ominaisia juuri 1950-luvun kirkkoarkkitehtuurille. Kirkon pinta-ala on 302 m2 ja siellä on istumapaikat 440 henkilölle.
Alttariseinällä on pronssiveistos *Ristiinnaulittu*, jonka tekijä on kuvanveistäjä Johannes Haapasalo. Myös saarnastuoli on salin alaosassa, lattian tasossa. Kirkon urut ovat 18-äänikertaiset ja ne on rakentanut Kangasalan Urkutehdas vuonna 1979.

Kirkossa on erillinen kellotorni.

## Kuvia

Verkosto mass in Munkkiniemi Church 2021-09-26.jpg|Verkosto-yhteisön jumalanpalvelus Munkkiniemen kirkossa
Munkkiniemi Church 2021-09-26 (1).jpg|Kellarikerroksen kokoontumistiloja
Munkkiniemi Church 2021-09-26 (5).jpg|Kellarikerroksen kokoontumistiloja


## Lähteet

## Aiheesta muualla
Lars Hedegaard

**Lars Hedegaard** (s. 19. syyskuuta 1942) on tanskalainen historioitsija, toimittaja ja kirjailija. Hedegaard on tullut tunnetuksi islamin kriitikkona, joka on käyttänyt voimakkaita sanankäänteitä.

Hän on alun perin toiminut historioitsijana ja lukion opettajana. Hän oli yksi *Fundamental historie* -perushistoriateoksen kirjoittajista ja toimitti 1980-luvulla yhden *Hvem Hvad Hvor* ("Mitä, missä, milloin") -vuositeoksen. Vuodesta 1982 hän oli Tanskan sosialistisen työväenpuolueen jäsen ja identifioitui marxilaiseksi.

Lars Hedegaard oli perustamassa tanskalaista islamia kritisoivaa sananvapausjärjestöä International Free Press Societya.

## Vihapuheoikeudenkäynti
Vuonna 2011 Hedegaard sai syytteen vihapuheesta sen jälkeen kun hänen kommenttinsa, jossa sanottiin tyttöjen tulevan muslimi-isien raiskaamiksi, julkaistiin Internetissä. Hedegaard kertoi, ettei tarkoittanut kaikkien muslimien tekevän niin ja että kommentti oli irrotettu kontekstistaan. Hänet tuomittiin alimmalla oikeusasteella 5&nbsp;000 tanskan kruunun sakkoihin, mutta tuomio kumottiin Tanskan korkeimmassa oikeudessa ja Hedegaard vapautettiin syytteestä.

## Murhayritys
Lars Hedegaard joutui 5. helmikuuta 2013 murhayrityksen kohteeksi Frederiksbergin kodissaan. Noin 25-vuotias vierasmaalaisen näköinen mies oli tekeytynyt postinjakajaksi, joka oli tuomassa pakettia. Kun Hedegaard avasi oven, mies yritti ampua häntä pistoolilla päähän, mutta luoti meni ohi. Ennen kuin mies ehti ladata aseensa uudestaan, Hedegaard sai taltutettua tämän. Ampuja pakeni paikalta.

Tanskan pääministeri Helle Thorning-Schmidt tuomitsi iskun ja totesi tilanteen olevan vielä vakavampi, jos motiivina oli Hedegaardin sananvapauden estäminen.

## Lähteet
Demolition

**Demolition** voi tarkoittaa ainakin seuraavia:

* *[[Demolition 23. (albumi)|Demolition 23.]]*, Demolition 23.:n albumi
* *[[Demolition (Dungeonin albumi)|Demolition]]*, Dungeonin albumi
* *[[Demolition (Girlschoolin albumi)|Demolition]]*, Girlschoolin albumi
* *[[Demolition (Judas Priestin albumi)|Demolition]]*, Judas Priestin albumi
* *[[Demolition (Ryan Adamsin albumi)|Demolition]]*, Ryan Adamsin albumi
* *[[Demolition (elokuva)|Demolition]]*, Jean-Marc Valléen elokuva vuodelta 2015
* Demolition Records, brittiläinen levy-yhtiö.
Aika (täsmennyssivu)

**Aika** voi viitata johonkin seuraavista:

* aika, fysiikan suure ja filosofinen käsite
* ''Aika'', suomalainen 1907–1922 ilmestynyt kulttuurilehti
* ''Aika'', suomalainen 1970–1972 ilmestynyt aikakauslehti, nykyisen *Kanava*-lehden edeltäjä
* ''Aika'', Kanadan Sointulassa ilmestynyt lehti
* Aika, porilainen rockyhtye
* ''Aika'', Aki Sirkesalon albumi
* Neiti Aika, täsmällisen kellonajan ilmoituspalvelu Suomessa
* Aikakone-yhtyeen vuosina 2001-2003 käyttämä nimi
Yleisluistelun Suomen-mestaruuskilpailut 2007

Suomen vuoden 2007 yleisluistelumestaruuksista kilpailtiin Helsingissä 16.-17.12.2006.

### Miesten yleismestaruus







### Naisten yleismestaruus







## Lähteet
* SU:n tuloskalenteri
Attribuuttiteoria

**Attribuuttiteoria** käsittelee ihmisten hahmottamaa motivaatiota ja tutkii yksilön ja ympäristön välisten ilmiöiden syy–seuraussuhteita. Attribuuttioteoria selittää myös, kuinka ihmisillä on tapana selittää onnistumiset omasta toiminnasta johtuviksi ja syyttää epäonnistumisista ympäristöä. 

## Lähteet
Demolition (Girlschoolin albumi)

**Demolition** on englantilaisen heavy metal -yhtye Girlschoolin vuonna 1980 julkaistu esikoisalbumi. Albumin tuotti muun muassa Motörheadin kanssa työskennellyt Vic Maile. 

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Kim McAuliffe – kitara, laulu
* Kelly Johnson – kitara, laulu
* Enid Williams – basso, laulu
* Denise Dufort – rummut

## Arvostelut
* Allmusic: 

## Lähteet
Ten

**Ten** voi viitata johonkin seuraavista:

* Euroopan laajuiset verkot, engl. *Trans-European networks* (*TEN*), Euroopan unionin pääliikenneverkosto
* Ten, Pearl Jamin musiikkialbumi
* Ten, Network Ten, australialainen televisiokanava
* Ten, oik. *Chittaphon Leechaiyapornkul* (s. 1996), thaimaalainen laulaja
* Ten, sukunimenä:
** Denis Ten (1993–2018), kazakstanilainen taitoluistelija
Home (täsmennyssivu)

**Home** voi tarkoittaa:

* home, rihmoina tai massana kasvava mikrosieni

## Sukunimenä
* Alec Douglas-Home (1903–1996), brittiläinen poliitikko, pääministeri 1963–1964
* Daniel Dunglas Home (1833–1886), skotlantilainen meedio
* Henry Home, *Lordi Kames* (1696–1782), skotlantilainen filosofi

## Musiikki
### Albumit
* *[[Home (The Corrsin albumi)]]*, 2005
* *[[Home (Dixie Chicksin albumi)]]*, 2002
* *[[Home (The Gatheringin albumi)]], 2006
* *Home (Josh Rousen albumi), 2000
* *[[Home (August Burns Redin albumi)]], 2010
* *Home (Rudimentalin albumi), 2013
* ''Home (Simply Redin albumi), 2003

### Kappaleet
* ”Home” (Basshunterin kappale), 2019
* ”Home” (Depeche Moden kappale), 1997
* ”Home” (Dream Theaterin kappale), 1999
* ”Home” (Goo Goo Dollsin kappale), 2010
* ”Home” (Kobi Marimin kappale), 2019
* ”Home” (La Toya Jacksonin kappale), 2003
* ”Home” (Lvndscapen kappale), 2019
* ”Home” (Martin Garrixin kappale), 2019
* ”Home” (Michael Bublén kappale), 2005
* ”Home” (Sheryl Crow’n kappale), 1996
* ”Home” (Three Days Gracen kappale), 2004

## Elokuva
* Home, Ursula Meierin ohjaama draamaelokuva vuodelta 2008
Salomoninsaarten maanjäristys 2013

**[[Salomonsaaret|Salomonsaarten]] lähellä tapahtui maanjäristys** 6. helmikuuta 2013. Voimakkuutta eteläisellä Tyynellämerellä tapahtuneella maanjäristyksellä oli kahdeksan momenttimagnitudia. Maanjäristys aiheutti myös tsunamin, jonka vuoksi Tyynenmeren saarille annettiin tsunamivaroitus, joka kuitenkin peruttiin myöhemmin. Salomonsaarille tuli maanjäristyksen jälkeen noin metrin korkea tsunamiaalto, joka vaurioitti taloja. Ainakin kuusi ihmistä sai surmansa hyökyaalloissa.

## Lähteet
Greg Lake

**Gregory Stuart ”Greg” Lake** (10. marraskuuta 1947 Poole, Dorset – 7. joulukuuta 2016) oli brittiläinen muusikko, joka tunnettiin parhaiten urastaan progressiivista rockia soittavan King Crimsonin basistina ja laulajana, sekä Emerson, Lake & Palmer -yhtyeen basistina, kitaristina, laulajana sekä sanoittajana. Lake kuoli syöpään 69-vuotiaana 7. joulukuuta 2016.

## Uran alku
Lake varttui rantalomakaupunki Bournemouthin köyhällä alueella. Hän sai 12-vuotislahjaksi äidiltään kitaran ja alkoi ottaa soittotunteja. Hän tutustui saman kitaranopettajan toiseen oppilaaseen Robert Frippiin. Jo näihin aikoihin Lake sävelsi sittemmin isoksi hitiksi muodostuneen kappaleensa ”Lucky Man”.
Cliff Richardia ja The Shadowsin Hank Marvinia ihaillut poika kiersi yhtyeestä toiseen kitaristina ja laulajana. Unit Four, The Time Checks ja vuoden 1967 paikkeilla The Shame, joka pääsi tekemään singlen seuraavana vuonna. Hän lauloi myös Shy Limbs -nimisen yhtyeen levyllä ja pääsi Mick Taylorin tilalle kokoonpanoon nimeltä The Gods, johon kuuluivat sittemmin Uriah Heep -yhtyeen keskeisinä jäseninä toimineet Ken Hensley ja Lee Kerslake. Juuri kun The Godsin piti alkaa levyttää, Lake lähti basistiksi ja laulusolistiksi ystävänsä Robert Frippin uuteen yhtyeeseen King Crimson.

## King Crimson

## Emerson, Lake & Palmer

## Greg Lake 1980–1990-luvuilla

Emerson Lake & Palmerin hajottua 1979 Lake kokosi uuden yhtyeen, johon tulivat mukaan Thin Lizzyn entinen kitaristi Gary Moore, Rory Gallagherin kanssa soittanut rumpali Ted McKenna ja Joe Cockerin ja Gerry Raffertyn entinen kosketinsoittaja Tommy Eyre. Tällä kokoonpanolla syntyi ensimmäinen sooloalbumi *Greg Lake* 1981, jonka kitaravoittoinen soundi poikkesi täysin Emerson Lake & Palmerin tyylistä. Toisen sooloalbumin *Manoeuvres* (1983) jälkeen piti parin vuoden tauon musiikkiurallaan, kunnes palasi valokeilaan Asia-yhtyeen kiertueen laulusolistina, jäämättä kuitenkaan vakituiseksi yhtyeen jäseneksi.

Vuonna 1986 ELP päätettiin koota uudelleen, nyt nimellä Emerson, Lake & Powell, rumpalina Cozy Powell. Yhtye teki yhden albumin ja maailmankiertueen. Alkuperäiseen kokoonpanoon ELP palasi Carl Palmerin paluun myötä 1990-luvun alussa ja julkaisi albumin *Black Moon* (1992). 1990-luvun loppuun asti Lake jakoi aikansa soolouran ja ELP:n kesken. Hän teki myös vapaaehtoistyötä kadonneiden lasten hyväksi.

## Sooloalbumit
### Sooloalbumit
*1981 *[[Greg Lake (albumi)|Greg Lake]]*
*1983 *[[Manoeuvres]]*
*1995 *[[King Biscuit Flower Hour Presents Greg Lake in Concert]]* (live)
*1997 *The Greg Lake Retrospective: From the Beginning*
*1998 *From The Underground: The Official Bootleg*
*2000 *Live*
*2002 *Nuclear Attack*
*2003 *From The Underground 2 : Deeper Into The Mine : An Official Greg Lake Bootleg*
*2007 *Greg Lake* (Compilation)
*2013 *Songs Of A Lifetime*

## Lähteet

## Aiheesta muualla

* Greg Laken muistokirjoitus Helsingin Sanomissa
Yleisluistelun Suomen-mestaruuskilpailut 1907

Suomen luistelumestaruudesta kilpailtiin Viipurissa 9.-10. helmikuuta 1907. Vain miehet kilpailivat. Kilpailuun otti osaa kaksitoista luistelijaa.

## Miesten yleiskilpailu
Epäviralliset lopputulokset.







## Lähteet
*   01.03.1907 Suomen Urheilulehti no 2
* 13.02.1907 Wiipurin Sanomat. Supistus no 12
Ryhmäkäyttäytyminen

**Ryhmäkäyttäytyminen** on ihmisten tapa käyttäytyä ryhmissä.

Ryhmien toimintaan liittyy muun muassa ryhmän koko, jäsenten sitoutuneisuus tavoitteisiin ja toimintaympäristö. Ihmiset liittyvät ryhmiin tyydyttääkseen tarpeitaan. Erilaisia ryhmiä ovat esimerkiksi tuotantoryhmä, palveluryhmä, johtoryhmä ja projektiryhmä.

Ryhmän muodostuminen alkaa yksilöiden tutustumisesta ja roolien muodostumisesta. Ryhmissä jäsentyvät roolit, käyttäytymisnormit ja ryhmäasenteet. Tutustumisesta johtuvan epävarmuuden vähennyttyä jäsenet alkavat laajentamaan roolirajoja, jolloin ristiriidat ovat todennäköisiä. Tämän jälkeen ryhmään alkaa muodostua normeja käyttäytymisen suhteen, eli roolien hakeminen ja ristiridat vähenevät. Jossain vaiheessa ryhmä alkaa tehostamaan toimintaansa saavuttaakseen tavoitteensa tehokkaasti.

## Katso myös
* Eläinten ryhmäkäyttäytyminen
Missä tahansa muualla

**Missä tahansa muualla** (*Anywhere but Here*) on yhdysvaltalainen Wayne Wangin ohjaama draamaelokuva vuodelta 1999.

## Juoni

Adele August (Susan Sarandon) on eksentrinen nainen, joka asuu vastahakoisen tyttärensä Annin (Natalie Portman) kanssa. Adele päättää jättää pienen Wisconsinin ja muuttaa Beverly Hillsiin toteuttamaan unelmiaan. Adele ostaa asioita, joihin hänellä ei ole varaa, joka järkyttää käytännöllistä Annia. Beverly Hillsissä asuessaan, Adele joutuu päivittäin pohtimaan omia tekemisiään ja improvisoimaan, kun laskujen maksamisessa on ongelmia. Adele haluaa tyttärestään näyttelijän, mutta Ann haluaa itse lähteä opiskelemaan Brownin yliopistoon. Kun Adele epäonnistuu kerta toisensa jälkeen, hän hyväksyy tyttärensä haaveen yliopistosta ja päättää auttaa häntä toteuttamaan toiveensa.

## Rooleissa

## Vastaanotto
*Helsingin Sanomien* Mikael Fräntin mielestä elokuva on yllättävän lattea aikuisdraama ohjaajansa tekemäksi: ”Elokuvasta puuttuu Wangille ominainen epäsovinnainen aihekäsittely ja visuaalinen ristiriitaisuus. Wang ei [ole] saanut riittävästi intohimoa ja sydäntä äiti-tytär-suhteen kehittelyyn.” Saman lehden Pertti Avola oli suopeampi: ”Wang kieltäytyy sentimentalisoimasta henkilöitään ja tarinaa, ja siksi hänen elokuvassaan säilyy koko ajan tietynlainen särmä.” Hänestä
Susan Sarandon on omimmillaan elokuvan levottomana äitinä, mutta Natalie Portmanin roolisuoritusta äitinsä vastakohtana Avola piti hieman kalvakkaana.

## Lähteet

## Aiheesta muualla
* *
Spasskaja Polist

**Spasskaja Polist** () on kylä ja rautatieasema Tšudovon piirin Tregubovon kunnassa Venäjällä. Se sijaitsee Moskovan ja Pietarin välisen M10-valtatien varrella kahdeksan kilometriä Tregubovosta etelään. Kylässä ja asemalla on yhteensä 258 asukasta (vuonna 2009).

1500-luvulla syntyneen kylän lähellä virtaa pieni Polistjoki. Myöhemmin sinne rakennettiin Vapahtajan eli Spasin kirkko, josta kylä sai toisen nimensä. Vuonna 1896 Spasskaja Polistista tuli Novgorodin läänin Novgorodin kihlakuntaan kuuluneen volostin keskus.

M10-valtatieltä haarautuu Spasskaja Polistissa Malaja Višeraan, Ljubytinoon ja Borovitšiin johtava maantie R53. Rautatieasema sijaitsee Tšudovon ja Novgorodin välisen radan varrella.

Kylässä toimii puunhankintayritys. Palveluihin kuuluu lastentarha, kulttuuritalo, kirjasto, lääkintäasema, kauppa, kahvila ja huoltoasema.

## Lähteet
David Lagercrantz

**David Gunnar Fransiscus Lagercrantz** (s. 4. syyskuuta 1962 Solna) on ruotsalainen kirjailija ja toimittaja. Hän oli iltapäivälehti *[[Expressen]]in* palveluksessa vuoteen 1993 asti, jonka jälkeen hän siirtyi täyspäiväiseksi kirjailijaksi. Hän on julkaissut muun muassa reportaasikirjan *Änglarna i Åmsele* (1998), joka käsittelee Åmselen kolmoismurhaa, sekä romaaneja.

Suomessa Lagercrantz tunnetaan jalkapalloilija Zlatan Ibrahimovićin elämäkerrasta. Lagercrantz haastatteli Ibrahimovićia yli sata tuntia. Kirja ilmestyi ruotsiksi marraskuussa 2011, ja sitä myytiin yli 500 000 kappaletta ennen saman vuoden joulua. Kirja on myyty yli 20 maahan, ja se oli ehdolla August-palkinnon saajaksi.

Lagercrantzilta tilattiin neljäs osa Stieg Larssonin *[[Millennium-trilogia|Millennium]]*-romaanisarjaan. Kirja *Det som inte dödar oss*, suomenkieliseltä nimeltään *[[Se mikä ei tapa]]*, julkaistiin samanaikaisesti 25 maassa 27. elokuuta 2015.

Lagercrantz on kirjailija Olof Lagercrantzin ja suomalaissyntyisen Martina Ruinin poika (filosofi Hans Ruinin tyttärenpoika). Hänen sisarensa on näyttelijä Marika Lagercrantz. Lagercrantzin vaimo on SVT:n toimitusjohtaja Anne Lagercrantz.

## Suomennetut teokset
* 
* 
* 
* 
* 
* 

## Lähteet
Bykovon lentoasema

**Bykovon lentoasema** (; ) on vuonna 2011 yleisestä käytöstä poistettu lentoasema Moskovan kaakkoispuolella Moskovan alueen Ramenskojen piirissä Venäjällä. Lentoasema sijaitsee linnuntietä noin 32 kilometriä Moskovan keskustasta kaakkoon ja on 13 kilometriä Moskovan kehätien kaakkoispuolella.

Lentokenttä avattiin vuonna 1933, ja kiitotie oli aluksi ruohopeitteinen. Sittemmin kenttää parannettiin useaan otteeseen. Lentokenttä lopetti toimintansa 2010 ja se poistettiin 2011 Venäjän federaation siviililentoasemien listalta. Lentokenttää käytetään yhä federaation sisäministeriön helikopterilentoihin.

## Lähteet

## Aiheesta muualla
* Dexter lišili Bykovo – Zakrylsja podmoskovski Bykovo (11/2010)  (kommersant.ru)
* Aeroport Bykovo. Spravka (11/2010)  (ria.ru)
Organisaation kehittäminen

**Organisaation kehittäminen** on osa johtamista, jossa organisaation toimintaa muutetaan. 

## Muutos
Kurt Lewinin organisaatiomuutos mallin mukaisesti muutoksessa organisaation muutoksessa aluksi sulatetaan vanhat rakenteet, muutetaan niitä ja jäädytetään uudelleen.

Sulattaminen tarkoittaa yleensä organisaation aiheutettavaa šokkivaikutelmaa tekemällä suuri muutos. Sulattamisen jälkeen muutosta haluttuun suuntaan yritetään ohjata neuvottelun, tavoitteiden asetannan ja koulutuksen avulla. Muutoksen toteuduttua uudet käytännöt yritetään vakiinnuttaa käyttöön.

## Yrityksen kasvuvaiheet

Yrityksen syntyvaiheessa yrittäjät tarvitsevat luovuutta tuotteen, palvelun, markkinoiden ja liiketoimintamallin luomisessa. Alkuvaiheessa kommunikointi on yleensä hyvin vapaamuotoista työntekijöiden keskuudessa ja vakiintuneita käytäntöjä ei ole syntynyt. Yrityksen kasvaessa johtajalta vaaditaan organisaation, ihmisten ja kasvun johtamista.

Seuraava vaihe onkin suunnan asettaminen. Suunnan asettaminen näkyy käytännössä esimerkiksi toimintojen organisointina esimerkiksi markkinointiin ja tuotantoon sekä seuranta/laskentajärjestelmien käyttöönottamisena. Kasvun myötä kommunikointi muuttuu virallisemmaksi. Tähän vaiheeseen kuuluu kriisi vapaudesta. Kolmannessa kasvun vaiheessa ilmenee yleensä onglemia kontrollin suhteen. Johdon on vaikea hallita toimintaa, joten yleensä vallan käyttöön voidaan ottaa työkaluja kuten kannustejärjestelmiä. 

Neljännessä kasvun vaiheessa yritys järjestää toimintoja osakemarkkinoilta rahan saamista varten. Käytännössä yrityksen talousosasto järjestetään raportoimaan osakemarkkinoille.Viidennessä vaiheessa organisaation toimintaa yritetään kehittää paremmin toimivaksi. Usein toiminta järjestetään matriisiorganisaatioksi erikoisosaamisten käyttöön saamiseksi mahdollisimman laajaksi. 

## Liiketoimintamalli
Liiketoimintamallin ymmärtäminen helpottaa organisaation kehittämistä.

## Kehittämisessä tarvittavia taitoja
* Neuvottelu
* Johtaminen

## Lähteet
Mynämäen lukio

**Mynämäen lukio** on Mynämäellä sijaitseva lukio. Koulu perustettiin vuonna 1925, jolloin sen nimi oli Mynämäen Yhteiskoulu. Lukiolupa Mynämäen lukiolle myönnettiin vuonna 1959. Uusklassismia edustavan rakennuksen on suunnitellut Yrjö Sadeniemi ja se valmistui 1930.

Lukioksi koulu muodostui vuonna 1976. Lukion nykyinen rehtori on Pekka Leino.

## Lähteet
Misao Ōkawa

**Misao Ōkawa** (, 5. maaliskuuta 1898 – 1. huhtikuuta 2015 Osaka) oli japanilainen kimonokauppiaiden sukuun kuulunut nainen. Hän syntyi ja asui Osakan prefektuurissa.

Ōkawasta tuli maailman vanhin elävä nainen Koto Ōkubon kuoltua 12. tammikuuta 2013. Myöhemmin Ōkawasta tuli maailman vanhin elävä ihminen hänen maanmiehensä Jirōemon Kimuran kuoltua 12. kesäkuuta 2013. Ōkawa oli Hatsue Onon kuoltua 17. lokakuuta 2012 toinen kahdesta elossa olleesta henkilöstä, joka oli vahvistetusti syntynyt vuonna 1898. Toinen oli yhdysvaltalainen Gertrude Weaver (s. 4. heinäkuuta 1898). Ōkawasta tuli 28. elokuuta 2014 vanhimmaksi elänyt japanilainen ja aasialainen nainen hänen ohitettuaan Tane Ikain iän. Ōkawa oli viimeinen elossa ollut 1800-luvulla syntynyt japanilainen ja aasialainen. Ōkawa täytti 117 vuotta 5. maaliskuuta 2015. Hän oli ensimmäinen japanilainen ja aasialainen ja viides henkilö maailmassa, joka todistettavasti on saavuttanut vähintään 117 vuoden iän. Shigechiyo Izumin on aiemmin uskottu olleen vanhin koskaan elänyt japanilainen. 117 vuoden 27 päivän iän saavuttanut Ōkawa on kaikkien aikojen yhdeksänneksi vanhimmaksi vahvistetusti elänyt ihminen.

## Lähteet
Indiga

**Indiga** () on taajama ja Timanin maalaiskunnan keskus Zapoljarnyin piirin länsiosassa Nenetsian autonomisessa piirikunnassa Venäjällä. Kylä sijaitsee Indigajoen suulla Barentsinmeren Indiganlahden pohjukassa. Nenetsian pääkaupunki Narjan-Mar sijaitsee linnuntietä noin 170 kilometriä itään. Ympärillä aukeaa laaja *Timanin tundra*. Aluetta kuvaavat jopa 200-300 metrin korkeuteen nousevat harjanteet (osa Timanin selännettä). 

Timanin kyläneuvoston maalaiskunnassa asui yhteensä 799 ihmistä (2010 väestönlaskennan mukaan). Indiga on kunnan suurin taajama, ja esimerkiksi vuonna 1999 sen asukkaista noin puolet oli nenetsejä. Lisäksi asutusta on Indigan taajaman eteläpuolella sijaitsevassa Vyutšeiskin taajamassa.

Timanin kunta on luonnonvaroiltaan rikasta aluetta, alueen kaivannaiset ovat toistaiseksi suurelta osin hyödyntämättä. Kunnan johdossa toimii Indigassa syntynyt, aiemmin öljy-yhtiö Lukoililla toiminut insinööri Sergei Talejev. Tieyhteydet alueella ovat puutteelliset. Taajaman rooliin ja liikenneyhteyksiin on kuitenkin suunniteltu erittäin merkittävää muutosta. Esimerkiksi Venäjän rautatiet esittää rakennussuunnitelmissaan uuden rautatien rakentamista etelästä, Komin tasavallan Sosnogorskista Indigaan vuoteen 2030 mennessä. Taajaman lähistölle on kaavailtu myös arktista satamaa.

Alueen talouden perinteisiä toimialoja ovat poronhoito, metsästys ja kalastus. Indigassa on porotalouden ja kalojen tuotanto- ja vastaanottotoimintaa, kulttuurikeskus, koulu, terveyskeskus, sääasema ja pienlentokenttä, josta on lentoja piirikunnan pääkaupunki Narjan-Mariin.

## Lähteet

## Aiheesta muualla
* Timanin maalaiskunnan sivusto  (timanselsovet.ru)
* Indiga kartalla (jpg): Q-39-I,II Индига (2 км)  (narod.ru)
Dark Blue

**Dark Blue** voi tarkoittaa ainakin seuraavia:

* *[[Dark Blue (elokuva)|Dark Blue]]*, elokuva vuodelta 2002
* *[[Lain varjossa]]* (*Dark Blue*), TNT:n televisiosarja vuosilta 2009–2010
* ”Dark Blue”, No Doubt -yhtyeen kappale vuoden 2000 albumilta *[[Return of Saturn]]*
* ”Dark Blue”, Jack’s Mannequin -yhtyeen singlekappale vuoden 2005 albumilta *[[Everything In Transit]]*.
Koripallon naisten SM-sarjakausi 1955

**Koripallon naisten SM-sarjakaudella 1955** Tampereen Pyrintö voitti seuran kolmannen Suomen mestaruuden. Hopeaa voitti helsinkiläinen Kilven Urheilijat ja pronssia Helsingin Visa. Sarjassa pelasi seitsemän joukkuetta.
## Runkosarja

## Lähteet
*Basket.fi - tulos- & tilastoarkisto
The Dissent of Man

**The Dissent of Man** on Bad Religionin viidestoista studioalbumi, joka julkaistiin 28. syyskuuta 2010. Se debytoi Billboard 200 -listan sijalla 35. sekä Billboard Independent Albums -listan sijalla 6.

## Kappaleet
#
#
#
#
#
#
#
#
#
#
#
#
#
#
#

## Kokoonpano
;Yhtye
* Greg Graffin – laulu
* Brett Gurewitz – kitara, taustalaulu
* Brian Baker – kitara
* Greg Hetson – kitara
* Jay Bentley – basso, taustalaulu
* Brooks Wackerman – rummut

;Vierailevat muusikot
* Mike Campbell – kitara kappaleessa "Cyanide"
* George Drakoulias – lyömäsoittimet

;Tuotanto
* Joe Barresi – tuottaja, äänittäjä, masteroija
* Brian Gardner – masteroija
* Gavin Caswell – kitarateknikko
* Mike Fasano – rumputeknikko
* John Yates – design

## Arvostelut
* Desibeli.net: 
* Soundi: 

## Lähteet
Aldolikondensaatio

**Aldolikondensaatio** on reaktio, jossa kaksi karbonyyliyhdistettä reagoi muodostaen α,β-tyydyttymättömän karbonyyliyhdisteen, tyypillisesti joko enonin tai enaalin. Aldehydikondensaatio voi tapahtua joko inter- tai intramolekulaarisesti. 

## Mekanismi
Aldolikondensaatio voi olla joko happo- tai emäskatalysoitu reaktio. Molemmissa tapauksissa muodostuu ensin aldolituote aldoliadditioreaktiolla.
### Happokatalysoitu aldolikondensaatio
Happokatalysoitu aldolikondensaatio on tyypiltään E1-reaktio. Ensimmäisessä vaiheessa happo luovuttaa protonin aldolituotteen hydroksyyliryhmälle, josta tulee näin hyvä lähtevä ryhmä ja postuu vetenä. Näin muodostuu karbokationi ja vedyn irtoamisen jälkeen muodostuu α,β-tyydyttymätön karbonyyliyhdiste.
:

### Emäskatalysoitu aldolikondensaatio
Emäskätalysoitu aldolikondensaatio poikkeaa mekanismiltaan happokatalysoidusta aldolikondensaatiosta. Emäskatalysoitu aldolikondensaatio noudattaa E1cB-reaktiomekanismia. Ensimmäisessä vaiheessa emäs poistaa aldolituotteen karbonyyliryhmään nähden α-asemalta olevalta hiileltä protonin muodostaen enolaatti-ionin. Tämän jälkeen seuraa enolaattianionin tautomerisoituminen karbonyyliyhdisteeksi ja hydroksyyliryhmä poistuu hydroksidi-ionina, jolloin katalyyttinä toimiva emäs vapautuu ja muodostuu α,β-tyydyttymätön karbonyyliyhdiste..
:

## Lähteet

## Aiheesta muualla
Koripallon naisten SM-sarjakausi 1953

**Koripallon naisten SM-sarjakaudella 1953** Tampereen Pyrintö voitti seuran toisen Suomen mestaruuden. Hopeaa voitti Helsingin Tarmo. Sarja pelattiin kymmenen joukkueen laajuisena. Sarja oli jaettu itä- ja länsilohkoihin, joista Helsingin, Imatran ja Lahden joukkueet pelasivat itälohkoa. Länsilohkossa pelasivat Porin, Tampereen ja Turun joukkueet. Lohkojako jäi kuitenkin lyhytaikaiseksi ja siitä luovuttiin heti kauden jälkeen.

Molemmat lohkot pelattiin kaksinkertaisina sarjoina. Lohkojen voittajat pelasivat keskenään loppuottelun mestaruudesta. Pronssimitaleista ei pelattu, mutta Koripalloliitto on tilastoinut pronssimitalit Kilven Urheilijoille. Tampereen Pyrintö voitti loppuottelussa Helsingin Tarmon lukemin 57:41
## Runkosarja
### Itälohko

### Länsilohko

### Loppuottelu
* **[[Tampereen Pyrintö (naisten koripallo)|Tampereen Pyrintö]]** – Helsingin Tarmo **57–41**
## Lähteet
*Basket.fi - tulos- & tilastoarkisto
Adobe Muse

**Adobe Muse** (koodinimeltään) on Adobe Systemsin kehittämä tilausohjelma. Ohjelman tavoitteena on antaa suunnittelijoiden luoda nettisivuja ilman, että heidän tarvitsee kirjoittaa mitään koodia. Tämä sovellus on saatavilla Adobe Creative Cloudin kautta.

## Katso myös

* Adobe Edge

## Lähteet
Vjatšeslav Bronnikov

**Vjatšeslav Nikolajevits Bronnikov** (s. 16. helmikuuta 1980) on kazakstanilainen jääpalloilija, pelipaikaltaan hyökkääjä. Hän edustaa Kirovin Rodinaa. Hän lukeutuu myös Kazakstanin maajoukkueen tärkeimpiin pelaajiin.

Bronnikovin kasvattajaseura on Kirovin Rodina, missä hän on pelanut koko uransa eli vuodesta 2004 lähtien. Rodinassa hän saavutti pronssia kaudella 2005–2006. 

Kazakstanin maajoukkueessa Bronnikov debytoi kaudella 2004–2005. Hän on saavuttanut kolmesti maailmanmestaruuspronssia. Lisäksi hän on ollut useita kertoja maansa tärkein maalintekijä MM-kisoissa. 

## Saavutukset
**Seurajoukkueessa**
*Venäjän mestaruuspronssia: 1976
**Maajoukkueessa**
*MM-pronssia: 2005, 2012, 2013

## Lähteet
* Bronnikov Bandysidan-tietokannassa 
* Bronnikov Venäjän jääpalloliigan tietokannassa
Koripallon naisten SM-sarjakausi 1952

**Koripallon naisten SM-sarjakaudella 1952** Lahden Koripalloilijat voitti seuran ensimmäisen Suomen mestaruuden. Hopeaa voitti Porin Veto.

Kaudella pelattiin erilliset Suomen Koripalloliiton sekä Työväen Urheiluliiton mestaruussarjat. Molempien sarjojen voittajat kohtasivat toisensa ottelussa, jonka voittaja nousi Suomen mestariksi. Lahden Koripalloilijat voitti Porin Vedon luvuin 44:28. Edellisellä kaudella samojen joukkueiden kohtaaminen oli päättynyt porilaisten voittoon. Veto pelasi neljättä kertaa perättäin loppuottelussa.
## Lähteet
*Basket.fi - tulos- & tilastoarkisto
Koripallon naisten SM-sarjakausi 1950

**Koripallon naisten SM-sarjakaudella 1950** Tampereen Pyrintö voitti seuran ensimmäisen Suomen mestaruuden. Hopeaa voitti Porin Veto. Pyrintö voitti loppuottelun korein 35-21.

Kaudella pelattiin erilliset Suomen Koripalloliiton sekä Työväen Urheiluliiton mestaruussarjat. TUL:n loppuottelussa Porin Veto voitti Helsingin Tarmon niukasti 22-21. Molempien sarjojen voittajat kohtasivat toisensa ottelussa, jonka voittaja nousi Suomen mestariksi.

## Lähteet
*Basket.fi - tulos- & tilastoarkisto
* Martti Jukola: Urheilun Pikkujättiläinen, WSOY 1951 (Neljäs painos)
Alstom Citadis

**Alstom Citadis** on ranskalaisen Alstom-yhtiön valmistama raitiovaunumalli. Sitä on myyty 40 kaupunkiin 1 600 kappaletta. Vuosina 2011-2012 maailmalla käyttöön otetuista vaunuista 60 % on ollut Citadis-malleja. Ranskassa kaikki uudet raitiovaunut ovat Citadiksia.

## Lähteet

## Aiheesta muualla
Lauri Keso

**Lauri Aleksanteri Keso** (12. syyskuuta 1888 Aitolahti – 1. helmikuuta 1954) oli suomalainen tekniikan tutkija ja Suomen salaojituksen uranuurtaja. Hän toimi Salaojitusyhdistyksen toimitusjohtajana 1920–1946 ja uudestaan 1948–1954. Hänelle myönnettiin professorin arvonimi 1943.

Keso pääsi ylioppilaaksi 1908 ja hän valmistui maanviljelysinsinööriksi 1913, suoritti agronomin tutkinnon 1914 ja väitteli tekniikan tohtoriksi 1935. Keso oli aluksi apulaisinsinöörinä Uudenmaan ja Hämeen läänien maanviljelysinsinööripiireissä ja parin vuoden ajan insinöörinä asutushallituksessa. Suomen salaojitusyhdistyksen toimitusjohtajana hän oli vuodesta 1920 alkaen. Keso oli muun muassa Helsingin lentokenttäkomitean puheenjohtajana ja 1934–1935 maanparannuskomitean jäsenenä. Hän oli Pietarsaaren Konepaja Oy:n ja maanviljelysinsinööriyhdistyksen johtokuntien jäsenenä.

## Julkaisuja
* *Salaojituksen vaikutus maamme taloudelliseen toimintaan ja salaojitustoiminnan järjestely*. Porvoo 1921
* *Kannattaako salaojittaa?*.  Suomen salaojitusyhdistys, Helsinki 1921
* *Salaojituksen merkitys maanviljelyksessä ja salaojitustyöt*. WSOY 1924, 2. painos ja uud. nimellä *Salaojitustyöt*, WSOY 1942, 3. painos Pellervo, Helsinki 1951
* *Ojattomuus, avo-ojitus, salaojitus*. Suomen salaojitusyhdistys, Helsinki 1924
* *Kustannusten osittelusta yhteisissä kuivatusyrityksissä*. Helsinki 1924
* *Selvittelyä salaojituksesta*. Suomen salaojitusyhdistys, Porvoo 1928
* *Salaojitustöiden järjestely*. Suomen salaojitusyhdistys, Helsinki 1930
* *Kulttuuriteknillisiä maaperätutkimuksia erikoisesti ojaetäisyyttä silmälläpitäen. 1 osa, Viljelyksellisesti tärkeät maalajimme: ojaetäisyyksien määräämisperusteet*, väitöskirja. Maatalouden tutkimuskeskus, Helsinki 1930
* *Laidunviljelysten kuivaus*. Helsinki 1932
* *Salaojituksen vaikutus maatalouden ihmistyömenekkiin*. Helsinki 1938
* *Haihtumista ehkäisevät keinot ja kastelu*. Forssa 1940
* *Maataloudellinen vesirakennus*. Jyväskylä 1941
* *Salaojaputkien laatuvaatimukset tunnettava: asiantunteva työnvalvonta tärkeätä kaikissa salaojituksissa*. Maanseudun tulevaisuus, Helsinki 1951
* *Salaojituskustannuksista*. Helsinki 1953

## Lähteet
Tom Jones (sanoittaja)

**Tom Jones**  (17. helmikuuta 1928 Littlefield, Texas – 11. elokuuta 2023 Sharon, Connecticut) oli yhdysvaltalainen sanoittaja ja käsikirjoittaja. Hän työskenteli uransa alusta lähtien säveltäjä Harvey Schmidtin kanssa. Jonesin ja Schmidtin vuoden 1960 Off Broadway -näytelmä *[[Fantasticks|The Fantasticks]]* on teatterihistorian pisimpään esitetty musikaali. Näytelmän tunnetuin kappale on ”Try to Remember”, josta lukuisat artistit ovat tehneet cover-versioita. Jonesin Broadway-tuotantoon kuuluvat näytelmät *110 in the Shade* (1963), *I Do! I Do!* (1966) ja *Celebration* (1969).

Jones ja Schmidt valittiin American Theatre Hall of Fameen vuonna 1998. Vuodesta 2012 lähtien he kuuluvat myös Songwriters Hall of Fameen.

## Henkilökohtainen elämä ja kuolema
Jonesin ensimmäinen vaimo oli Eleanor Wright, josta hän sittemmin erosi. Jones meni myöhemmin naimisiin koreografi Janet Watsonin kanssa. Pariskunnalla oli kaksi lasta. Watson kuoli vuonna 2016. Jones kuoli 95-vuotiaana 11. elokuuta 2023. Hän sairasti syöpää.

## Lähteet
Tom Jones (täsmennyssivu)

**Tom Jones** voi tarkoittaa seuraavia:
*Tom Jones, walesilainen laulaja
*Tom Jones, yhdysvaltalainen kilpa-autoilija
*Tom Jones, yhdysvaltalainen sanoittaja

**[[Tom Jones (romaani)|Tom Jones]]*, englantilainen romaani vuodelta 1749
**[[Tom Jones – hulivilihurmuri]]* (engl. *Tom Jones*), brittiläinen elokuva vuodelta 1963
Ho Tši Minhin mausoleumi

**Ho Tši Minhin mausoleumi** () on Vietnamin presidentti Ho Tši Minhin muistoksi rakennettu mausoleumi, jossa hänen balsamoitu ruumiinsa lepää. Mausoleumi sijaitsee pääkaupungissa Hanoissa Ba Đình -aukiolla.

Mausoleumin rakennustyöt aloitettiin 2. syyskuuta 1973 ja rakennus vihittiin virallisesti käyttöön 29. elokuuta 1975. Mausoleumin ulkoasu muistuttaa paljon Leninin mausoleumia Moskovassa. Ho Tši Minhin mausoleumissa on kuitenkin viisto katto ja se on päällystetty harmaalla eikä punaisella graniitilla niin kuin Leninin mausoleumi. Mausoleumin seinässä lukee "Chủ tịch Hồ Chí Minh" (). Rakennus on 21,6 metriä korkea ja 41,2 metriä leveä.

Mausoleumi on yleensä suljettu 4. syyskuuta – 4. lokakuuta, jolloin Ho Tši Minhin ruumis on Venäjällä konservoitavana.

## Mausoleumissa vierailu

Mausoleumissa lepäävää Ho Tši Minhia voi käydä katsomassa joka päivä vierailuaikana kello 9–12. Panssarilasin alle suojattua ruumista vartioi kunniasotilas. Mausoleumissa vierailijoiden tulee peittää jalkansa, shortsit ja minihameet ovat kiellettyjä. Vierailijoiden täytyy olla hiljaa ja kävellä kahdessa rivissä. Kädet eivät saa olla taskuissa eivätkä ristittyinä. Tupakointi, juominen, syöminen, valokuvaus ja videokuvaus on kielletty mausoleumin sisällä. Mausoleumin säännöt koskevat henkilökuntaa, vartijoita ja vierailijoita.

## Lähteet

## Katso myös
* Mao Zedongin mausoleumi

## Aiheesta muualla
* Ho Tši Minhin mausoleumin kotisivut
Hannu Nyman (raviohjastaja)

**Hannu Nyman** (s. 2. helmikuuta 1956 Pori) on suomalainen raviohjastaja ja -valmentaja. Hän on toiminut Turussa Metsämäen raviradalla ratavalmentajana sen avaamisesta vuodesta 1978 lähtien. Sitä ennen hän valmensi Porin raviradalla.

Nyman on urallaan ohjastanut yli 1&nbsp;300 voittoa. Hänen huippuvuotensa sijoittuivat 1980-luvulle ja 1990-luvun alkupuolelle. 2000-luvulla Nyman on vähentänyt ajotehtäviään ja ohjasti ensimmäisellä vuosikymmenellä vain muutamia kymmeniä ravilähtöjä vuodessa. 2010 -luvun alkupuolen jälkeen hän on ajanut vain satunnaisia lähtöjä ja ajolupaluokka on pudonnut C -tasolle.

Hänen isänsä Aarne Nyman oli yksi Suomen menestyksekkäimmistä raviohjastajista 1950–1970-luvuilla. Myös Hannu Nymanin veli Timo Nyman on raviohjastaja, joka on jo useita vuosia vaikuttanut Italiassa sekä Ruotsissa.

Hänen merkittävimpiä suurkilpailuvoittojaan ovat vuonna 1979 Mikkelissä ohjastettu Ravikuningattaren titteli tammalla Lenita sekä Derbyn voitto My Mintillä 1983. Hannu Nyman on isänsä ja veljensä tavoin tunnettu punaisesta ajoasustaan, jonka selässä on iso N-kirjain.

## Lähteet
*Hannu Nymanin esittely Metsämäen raviradan sivuilla 
*Suomen Hippoksen tilastot

### Viitteet
Mikkeller

**Mikkeller** on tanskalainen pienpanimo, joka on perustettu vuonna 2006 Kööpenhaminassa. Panimon perustivat kaksi olutharrastajaa Mikkel Borg Bjergsø ja Kristian Klarup Keller tuodakseen kotonaan pantu, laadukas olut tunnetuksi ja luodakseen "oluen ystävät haastavia makuja". Lisäksi inspiraationa toimivat amerikkalaiset panimot, jotka "eivät pelkää leikitellä ja rikkoa rajoja".

Mikkellerin panimotoiminta oli aluksi pientä, kunnes kokeileva olut *Beer Geek Breakfast* toi panimolle kansainvälistä menestystä. Tämän jälkeen Mikkeller valmistutti aluksi suunnittelemiansa oluita ainoastaan isommissa panimoissa, jolloin kaksikon ei tarvinnut ottaa isoa lainaa kalustohankintoja varten. Vuodesta 2007 Bjergsø on johtanut panimoa yksin, Kellerin siirryttyä journalistin töihin. Mikkeller on sittemmin valittu useasti Tanskan parhaaksi ja kaksi kertaa maailman viidenneksi parhaaksi panimoksi.

Mikkellerin oluita pidetään ainutlaatuisina, sillä monet niistä ovat kokeellisia ja perinteisiä makurajoja rikkovia. Mikkeller on historiansa aikana pannut yli 600 erilaista olutta, ja monista pienpanimoista poiketen Mikkeller on pannut monipuolisesti lähes kaikkia oluttyyppejä. Panimon tahti on huima, esimerkiksi vuoden 2010 aikana Mikkeller esitteli peräti 76 uutta olutta. Joitakin oluita pidetään pysyvästi valikoimassa, mutta useimmat ovat saatavilla vain rajoitetun ajan tai pienissä erissä. Tämä johtuu paitsi erilaisten oluiden määrästä myös siitä, että Mikkellerin tuotteet ovat nykyään olutharrastajien parissa niin haluttuja, ettei se pienpanimona pysty toimittamaan niitä kysyntää vastaavaa määrää.

Panimon oluet pannaan edelleen suurimmaksi osaksi muissa panimoissa, kotimaan lisäksi Belgiassa, Norjassa, Englannissa ja Yhdysvalloissa, mutta kaikki reseptit suunnitellaan Mikkellerin panimolla. Yhteensä vuosituotanto on 8 500 hehtolitraa olutta. Lisäksi Mikkeller tekee tai on tehnyt yhteistuotanto-oluita muiden panimoiden, kuten skottilaisen BrewDogin, tanskalaisen To Ølin, norjalaisten Nøgne Ø:n ja Lervig Aktiebryggerin sekä yhdysvaltalaisten Cigar Cityn ja AleSmithin kanssa.

Mikkellerin oluita myydään yli 40 maassa ja sillä on omia pubejaan yli 30 maassa. Kesäkuussa 2019 se avasi viidennenkymmenennen pubinsa maailmanlaajuisesti ja ensimmäisen pubinsa Suomessa Helsingin Kalevankadulle. Suomessa Mikkellerin oluita on saatavilla hyvin varustetuissa oluthuoneissa ympäri maata. Myös Alko myy joitain Mikkellerin oluita erikois- ja vakiovalikoimassaan.

## Lähteet

## Aiheesta muualla
* Mikkellerin kotisivut
Hannu Nyman (täsmennyssivu)

**Hannu Nyman** voi viitata seuraaviin henkilöihin:
*Hannu Nyman, suomalainen rovasti
*Hannu Nyman, suomalainen raviohjastaja
*Hans (Hannu) Nyman, suomalainen opettaja ja kirkkoherra
Nicefly

**Nicefly** (oikealta nimeltään **Jussi Nieminen**, Hämeenlinna) on suomalainen musiikkituottaja sekä DJ. 

Niemisellä on levytyssopimus portugalilaisen Powerful Records -yhtiön kanssa, jonka kautta hänen ensimmäisen singlensä, Illumination julkaistiin vuonna 2015. Kappale keräsi suosiota varsinkin portugalilaisten DJ:den live-seteissä sekä radiossa.

Nieminen on myös tuottanut remixejä monille kansainvälisesti tunnetuille artisteille, kuten The Chainsmokersille ja Capital Kingsille.

## Diskografia

* *Illumination* (2015)

## Lähteet
* http://thedjlist.com/djs/NICEFLY/  
* https://soundcloud.com/nicefly
* https://www.indabamusic.com/people/742173407?tab=overview 

### Viitteet
Papyrus P52

**Rylandin papyrus** (*Papyrus 52*, **P<sup>52</sup>** tai **<math>\mathfrak{P}</math><sup>52</sup>**) on arkeologien Egyptistä löytämä tekstinpätkä, joka on todennäköisesti vanhin tunnettu katkelma Uudesta testamentista millään kielellä. Katkelman teksti koostuu käsin kirjoitetuista kreikankielisistä Johanneksen evankeliumin lauseiden osista ja se on ollut osa papyruskoodeksia. Katkelman kirjoitusajankohta on historiallisesti ajoitettu toisen vuosisadan alkupuoliskolle, eli noin vuoden 125 molemmin puolin. Sitä säilytetään Manchesterissä John Rylandin yliopistokirjastossa.

## Katkelman teksti

### Etupuoli: Johanneksen evankeliumi 18:31-33

### Takapuoli: Johanneksen evankeliumi 18:37-38

## Lähteet

## Aiheesta muualla

* Papyrus 52 bible-researcher.com
Salaojayhdistys

**Salaojayhdistys ry** on suomalainen yhdistys, jonka tarkoituksena on huolehtia salaojituksen laadusta Suomessa sekä toimia alan tiedottajana ja kouluttajana. Yhdistys on perustettu vuonna 1917 nimellä Suomen Salaojitusyhdistys. Vuodesta 1945 lähtien nimenä oli Salaojitusyhdistys ja sitten pitkään Salaojakeskus. Yhdistys vietti satavuotisjuhliaan vuonna 2017.

Vuonna 2016 yhdistyksellä oli jäseniä hieman alle 3&nbsp;500. Salaojayhdistyksen jäsenet ovat pääosin viljelijöitä ja maatalousalan toimijoita.

## Tehtävät
Salaojayhdistyksen keskeisimmät tehtävät:
* Salaojituksen edistäminen ja yhteistyö
* Ammatillinen osaaminen ja koulutus
* Viranomaistehtävät
* Salaojatutkimus
* Salaojakarttatietokannan ylläpito ja hallinnointi

Salaojayhdistyksen rooli on muuttunut merkittävästi sadan vuoden aikana. Toiminta kasvoi vaatimattomasta alusta 1980-luvun merkittäväksi suunnittelu- ja neuvontajärjestöksi, jonka palveluksessa oli 120 henkilöä. 1990-luvun alun lama johti siihen, että salaojituksen suunnittelutoiminta siirrettiin valtakunnallisen maatalousneuvontajärjestön ja kahden maakunnallisen organisaation vastuulle. Laman jälkeen salaojitustoiminta on virkistynyt. Maatalouden rakennekehitys, heikko kannattavuus ja ympäristökysymykset ovat nostaneet kuivatuksen ja salaojituksen merkittävään rooliin suomalaisessa alkutuotannossa.

Yhdistys julkaisee jäsenilleen kerran vuodessa ilmestyvää jäsenjulkaisu-lehteä sekä Ajokeppi-julkaisua salaojaurakoitsijoille, salaojasuunnittelijoille, valtiohallinnolle sekä alan teollisuudelle.

Yhdistys tuottaa salaojituksen opetusmateriaalia ja järjestää vuosittain salaoja-ammattilaisten koulutustapahtuman, Salaojituksen neuvottelupäivät.

Yksi yhdistyksen tärkeimmistä tehtävistä on ylläpitää koko maan kattavaa salaojakarttatietokantaa, johon on ladattu lähes kaikki Suomen salaojakartat sadan vuoden ajalta.

## Lähteet

## Kirjallisuutta
* 

## Aiheesta muualla
* Yhdistyksen kotisivut
Niittyhirvenputki

**Niittyhirvenputki** eli **hirvenputki** (*Seseli libanotis*) on kaksivuotinen tai monivuotinen, valkokukkainen sarjakukkaiskasvi.

## Ulkonäkö ja koko

Niittyhirvenputki kasvaa 40–120 cm pitkäksi. Koko kasvi on karvainen. Varsi on ontto, mutta nivelkohdilta täyteläinen. Lehdet ovat varressa kierteisesti ja niiden kannat ovat tuppimaisia. Lehtilapa on kapean pitkulainen, hyvin hienoliuskainen ja yksi- tai kaksikertaa parilehdykkäinen. Lehdykät ovat parihalkoisia. Kukinto on kerrannaissarja. Kukan pää- ja pikkusarjat ovat suojuksellisia, suojuksen lehdet ovat kapeita. Pikkusarjoja on 30–40 kappaletta. Kukan teriö ja verhiö ovat viisilehtisiä. Selkäpuolelta karvaiset terälehdet ovat valkoisia tai joskus hieman punertavia. Hedelmä on 2,5–4 mm pitkä, litteähkö, leveän sukkulamainen paksuharjuinen ja karvainen.

## Levinneisyys
Niittyhirvenputkea ja sen alalajeja tavataan laajalla alueella lähinnä Euraasiassa. Päälevinneisyysalue ulottuu Saksasta ja Pohjois-Balkanilta Keski-Siperiaan saakka. Satunnaisemmin lajia kasvaa Euroopassa Pohjois-Espanjasta, Ranskasta ja Etelä-Italiasta Etelä-Englantiin ja Skandinavian eteläosiin saakka. Aasiassa lajia tavataan satunnaisesti paikoin Keski-Aasiassa, Itä- ja Pohjois-Siperiassa, Japanissa sekä Kiinassa. Lajia tavataan myös Pohjois-Afrikassa Marokossa.

Suomessa niittyhirvenputkea tavataan yleisimmin Ahvenanmaalla, sekä mantereella Varsinais-Suomessa. Uudeltamaalta laji on kadonnut.

## Elinympäristö
Niittyhirvenputki kasvaa kuivilla niittytöyräillä ja pellonpientareilla. Laji on kalkinsuosija.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
*Kasviatlas 2020: Niittyhirvenputken levinneisyys Suomessa.
*Pinkka, Lajintuntemuksen oppimisympäristö: Niittyhirvenputki (''Seseli libanotis'')
*Luontoportti: Hirvenputki (''Seseli libanotis'')
*ITIS: ''Seseli libanotis'' 
*United States Department of Agriculture (USDA): ''Seseli libanotis''
Kathiawarinhevonen

**Kathiawarinhevonen** on lämminverinen pienhevosrotu, joka on peräisin Intian Kathiawarin niemimaalta. Rotua käytetään Gujeratin ratsupoliisin ratsuina ja se on suosittu vauhdikkaassa seivästyspelissä.

## Ominaisuudet
Kathiawarinhevonen on itämaistyyppinen rotu, joka on arabianhevosen tavoin erittäin kestävä. Se on sisukas ja tulee toimeen vähällä. Sen luonne on rauhallinen, mutta joskus arvaamaton.

Kathiawarinhevonen on pienikokoinen, korkeimmillaan noin 150&nbsp;cm. Sen rakenne on ylipäätään kapoinen, hienoluinen ja ohutlihaksinen. Pää on hienopiirteinen, korvat suuret ja muodoltaan kaarevat, kärjistä toisiaan koskettavat. Kaula on ohut ja lavat melko viistot. Selkä on pitkä, rintakehä kapea mutta syvä, lanne laskeva. Kathiawarinhevonen kantaa ylöskiinnittynyttä häntäänsä korkealla. Jalat ovat kapeat ja vahvat, kaviot hyvänmuotoiset ja kovat. Kintereet ovat yleensä käyrät.

Rodussa esiintyvät väritykset ovat rautias, ruunikko, mustanruunikko, kimo, voikkovärit ja kirjavat, ei kuitenkaan musta.

## Historia
Kathiawarinhevosen tarkkaa syntyaikaa ei tiedetä, mutta rodun uskotaan syntyneen 1300-luvulla paikallisten ponien, arabianhevosten ja muiden itämaisten hevosten risteytymistä. Erään tarinan mukaan rotu olisi saanut alkunsa haaksirikkoutuneesta laivasta rantaan uineiden arabianhevosten risteydyttyä paikallisen kannan kanssa. Toisen selityksen mukaan mongolikeisarien aikaan Intiaan tuotiin itämaisia hevosia ja niitä käytettiin risteyttämiseen varta vasten.

Rotu on hyvin arvostettu kotialueellaan ja sitä ovat perinteisesti kasvattaneet varakkaat suvut. Nykyisin merkittävin kasvattajataho on valtion valvoma siittola Jungadhissa.

## Lähteet
*

### Viitteet
Gregorio Agós

**Gregorio Agós Muruzabal** (8. kesäkuuta 1913 – 8. syyskuuta 2001) oli uruguaylainen koripalloilija. Hän kilpaili vuoden 1936 kesäolympialaisissa Berliinissä ja kuului siellä kuudenneksi sijoittuneeseen Uruguayn miesten joukkueeseen.

## Lähteet
To the Faithful Departed

**To the Faithful Departed** on irlantilaisen The Cranberriesin vuonna 1996 ilmestynyt kolmas studioalbumi.

## Kappaleet
Kaikki sanoitukset Dolores O'Riordan.
#
#
#
#
#
#
#
#
#
#
#
#
#

## Kokoonpano
* Dolores O'Riordan Burton – laulu, sähkökitara, akustinen kitara, kosketinsoittimet, viheltäminen, mandoliini
* Noel Hogan – säkökitara, akustinen kitara, mandoliini
* Mike Hogan – bassokitara
* Fergal Lawler – rummut, lyömäsoittimet

## Lähteet
Luisa Tomas

**Luisa Tomas** (s. 24. maaliskuuta 1983 Luanda) on angolalainen koripalloilija. Hän kilpaili vuoden 2012 kesäolympialaisissa Lontoossa ja kuului siellä 12. sijoittuneeseen Angolan naisten koripallojoukkueeseen.

## Lähteet